bolesť u dojčiat
Dobrý deň,
moja 5-mesačná dcéra užíva Hemangiol. Začali sa jej s bolesťou prerezávať zúbky, môžem na úľavu od bolesti použiť Paralen SUS, Nurofen čapíky alebo Kamistad senzitiv, prípadne niečo iné? Zatiaľ jej dávam iba chladené hryzadlo.
Ďakujem vopred.
Dobrý deň,
ďakujeme za Vašu otázku.
Kombinácia lieku Hemangiol so systémovo pôsobiacimi liekmi s obsahom ibuprofénu alebo paracetamolu môže viesť ku ovplyvneniu účinku Hemangiolu. Z toho dôvodu je ich užívanie potrebné konzultovať s ošetrujúcim lekárom, ktorému je známy zdravotný stav Vašej dcéry.
Vhodnou voľbou môžu byť v tomto prípade lokálne pôsobiace prípravky, u dojčiat je vhodný napríklad Vami spomínaný
Kamistad senzitiv gél
s obsahom lidokaínu, ktorý ma znecitlivejúci účinok, obohatený o rumančekový extrakt. Aplikuje sa ½ cm prúžok gélu 3x denne.
Prajem pevné zdravie.
S pozdravom
PharmDr. Veronika Kiabová